Diari Oficial de la Generalitat Valenciana


Sumari del DOGV 3090, del 01-10-1997 (1997/10139)

ORDRE de 19 de setembre de 1997, de la Conselleria de Benestar Social, per la qual es modifica l'Ordre de 30 de desembre de 1996, de la Conselleria de Treball i Afers Socials, i s'amplia el termini de presentació de les justificacions requerides en ajudes d'Equipament, de Reforma i de Construcció.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3090

Data del DOGV
:   01-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10717


Data del document
:   19-09-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

3246 ORDRE de 19 de setembre de 1997, de la Conselleria de Benestar Social, per la qual es modifica l'Ordre de 30 de desembre de 1996, de la Conselleria de Treball i Afers Socials, i s'amplia el termini de presentació de les justificacions requerides en ajudes d'Equipament, de Reforma i de Construcció. [97/X10486]
  
L'Ordre de 30 de desembre, de la Conselleria de Treball i Afers Socials (DOGV núm. 2.920, de 31 de gener), convocava ajudes d'Equipament, de Reforma i de Construcció per a centres de serveis socials. Actualment, les competències en aquesta matèria s'han integrat en la Conselleria de Benestar Social mitjançant el Decret 37/1997, de 26 de febrer, del govern valencià, pel qual s'aprova el Reglament Orgànic i Funcional d'aquesta Conselleria.
  
L'article 16.3 de l'Ordre de 30 de desembre de 1996 estipula com a termini màxim per a la justificació de les obres d'Equipament el dia 15 de setembre de 1997.
  
Així mateix, l'article 17.3 de la citada Ordre estableix que l'incompliment del termini de justificació de les ajudes de Reforma i de Construcció podrà originar la revocació de l'ajuda si el dia 15 de novembre no s'ha justificat, si més no, el 75 % de la quantia concedida per a l'exercici en curs.
  
A causa de l'estat de tramitació del procediment de resolució de la convocatòria de subvencions, es modifiquen els terminis esmentats perquè es considera insuficient el període estipulat per a la presentació de les justificacions sol·licitades.
  
En virtut de tot això, en ús de les competències en matèria de Serveis Socials assignades a la Conselleria de Benestar Social pel Decret 4/1997, de 26 de febrer, del president de la Generalitat Valenciana, i de conformitat amb allò que indica l'article 35 de la Llei 5/1983, de 30 de desembre, de Govern Valencià
  
ORDENE
  
Primer
  
El termini de presentació de les justificacions de les ajudes d'Equipament estipulat en l'article 16.3 de l'Ordre de 30 de desembre de 1996, de la Conselleria de Treball i Afers Socials, ara Benestar Social (DOGV núm. 2.920, de 30 de gener), per la qual es regulen i convoquen ajudes d'Equipament, de Reforma i de Construcció per a centres de Serveis Socials, queda ampliat fins el 30 d'octubre de l'any en curs.
  
Segon
  
El termini de justificació de les ajudes per a obres de Reforma i de Construcció a què fa referència l'article 17.3 de la citada Ordre, conclourà el dia 1 de desembre de 1997.
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 19 de setembre de 1997
  
La consellera de Benestar Social,